L-aħbar mogħtja mit- Times tal-lum li l-Pulizja kważi solviet il-qtil ta' Daphne għax identifikat il-mandanti tal-qtil mhux aħbar tajba. Għax liema hu dak il-korp tal-Pulizija serju li jikxef idejh fl-iktar mument delikat ta' investgazzjoni diffiċli? Jissogra li dak li qed jiġri warajh jaħrablu. Jiena dejjem fhimt li l-investigazzjoni ma kienitx waħda faċli, imma hu għalija ovvju li dawn it-tip ta' "aħbarijiet" ikomplu jżidu d-diffikultajiet tal-pulizija. Bla dubju hemm min irid dejjem iktar informazzjoni dwar fejn waslu l-pulizija, imma kultant is-skiet hu l-aħjar risposta, anke fl-interess tal-konklużjoni tal-investigazzjoni innifisha! Naħseb li kull min hu ta' ried tajba jixtieq li l-kaz jissolva llum qabel għada, imma l-aħbarijiet bis-sulluzzu m'huma ser isolvu xejn.
Il-qtil ta' Daphne: x'solviet il-Pulizija?